Държавен вестник, бр. 58, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  58
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 29 
от 15 юли 2010 г.
за утвърждаване на медицински стандарт 
„Ревматология“
Член единствен. (1) С тази наредба се ут­
върждава медицинският стандарт „Ревматоло­
гия“ съгласно приложението.
(2) Дейността по ревматология се осъщест­
вява при спазване на стандарта по ал. 1 от 
всички лечебни заведения, които я извършват.
Преходни и заключителни разпоредби
§ 1. Указания по прилагането на тази наредба 
се дават от министъра на здравеопазването.
§ 2. Наредбата се издава на основание чл. 6, 
ал. 1 от Закона за лечените заведения.
Министър: А.-М. Борисова
Приложение
към член единствен, ал. 1
МЕДИЦИНСКИ СТАНДАРТ 
„РЕВМАТОЛОГИЯ”
Г л а в а  1
ОСНОВНА ХАРАКТЕРИСТИКА НА МЕДИ-­
ЦИНСКАТА СПЕЦИАЛНОСТ „РЕВМАТО-
ЛОГИЯ“
І. Дефиниция, основна цел и задачи на меди­
цинската специалност „Ревматология“
1. Ревматологията е терапевтична медицинска 
специалност. Целта на специалността „Ревматоло­
гия“ е придобиване на необходимите теоретични 
знания и практически умения за осъществяване и 
осигуряване на квалифицирано и качествено диагно­
стициране, лечение, рехабилитация и профилактика 
на заболяванията на опорно-двигателния апарат и 
съединителната тъкан за постигане на очаквания 
терапевтичен ефект. Отличителна черта на спе­
циалността е интердисциплинарният є характер, 
обусловен от наличието на припокриващи се области 
с други медицински специалности с хирургична и 
терапевтична насоченост, отразени по-долу.
2. Основните задачи на специалността „Рев­
матология“ са профилактиката, диагностиката, 
лечението и рехабилитацията на пациенти с 
ревматологични заболявания – възпалителни и 
дегенеративни ставни заболявания, заболявания 
на съединителната тъкан, болести на костите, на­
следствени болести на опорно-двигателния апарат.
3. Ревматологичните заболявания включват:
3.1. Възпалителни ставни заболявания: 
3.1.1. Автоимунни: ревматоиден артрит, синдром 
на Фелти, синдром на Щил, ювенилен хроничен 
артрит, болест на Бехтерев, псориатичен артрит, 
артрити при хронични ентероколити (улцерозен 
колит, болест на Крон) и др.
3.1.2. Свързани с инфекция (реактивни) артрити: 
инфекциозни артрити (бактериални, вирусни, гъ­
бични, паразитни), реактивни артрити (ревматизмус 
верус, синдром на Райтер – след ентероколитна 
или уро-генитална инфекция, след преболедуване 
от други инфекции и др.).
3.1.3. Свързани с директна инфекция в стави­
те – инфекциозни артрити.
3.2. Системни заболявания на съединителната 
тъкан – системен лупус еритоматозус, системна 
склеродермия, полимиозит/дерматомиозит, систем­
ни васкулити, синдром на Сьогрен, припокриващи 
синдроми.
3.3. Болести, причинени от кристали – под­
агра, хондрокалциноза, апатитна болест, оксалатна 
болест и др.
3.4. Дегенеративни ставни заболявания – пър­
вична и вторична остеоартроза.
3.5. Болести на извънставните меки тъкани – ен­
тезопатии, тендинити, теносиновити, бурсити, пе­
риартрити, фасциити, апоневрозити, полимиалгиа 
ревматика, фибромиалгичен синдром, паникулити, 
релапсиращ полихондрит, периодична болест и др.
3.6. Болести на костите – остеопороза (пър­
вична и вторична), остеомалация, алгодистрофия, 
асептични некрози, болест на Пейджет, остеоне­
крози и др.
3.7. При злокачествени тумори и свързани с тях 
ставни оплаквания – паранеопластични синдроми.
3.8. Ставни прояви в хода на неревматологич­
ни болести – сепсис, туберкулоза, ендокринни и 
др. болести.
3.9. Други ревматологични болести – хипермо­
билен синдром, болести, свързани с недостатъчност 
на съединителна тъкан, болест на Марфан, болест 
на Елер-Данлос, остеогенезис имперфекта и др.
ІІ. Дефиниране на ключовите елементи на ле­
чебно-диагностичните и профилактичните процеси 
в областта на ревматологията. Структури 
1. Осъществяване на дейности: 
1.1. Снемане на анамнеза и физикално изслед­
ване на пациента.
1.2. Поставяне на първична диагноза, определяне 
на диференциално-диагностичен план и необхо­
димост от допълнителни диагностични методи.
1.3. Лечение на пациенти с ревматологични 
заболявания и определяне на необходимостта от 
рехабилитация.
1.4. При системни прояви и съмнение за 
комбиниране, съчетаване или припокриване на 
симптомите на заболяването с тези на друга болест 
лекуващият ревматолог трябва да осъществи кон­
султации със съответните специалисти. Преценява 
се дали лечението да продължи под контрола на 
ревматолог или на лекар с друга специалност 
и болният се насочва към съответното лечебно 
заведение за извънболнична или болнична меди­
цинска помощ. 
1.5. Лечебно-диагностичните и профилактичните 
дейности в специалността „Ревматология“ се осъ­
ществяват при спазване на въведените с настоящия 
стандарт задължителни изисквания за лечебните 
заведения за извънболнична медицинска помощ 
и за структурите по ревматология на лечебните 
заведения за болнична помощ.
2. Структури: